****

**REPUBLIKA HRVATSKA**

**KRAPINSKO – ZAGORSKA ŽUPANIJA**

**OPĆINA KRAPINSKE TOPLICE**

**OPĆINSKO VIJEĆE**

**ODBOR ZA IZBOR I IMENOVANJA**

KLASA: 007-01/15-01/004

URBROJ: 2197/03-02-16-10

Krapinske Toplice, 18.04.2016

Na temelju članka 10. stavka 2. Zakona o savjetima mladih („Narodne Novine“ br. 41/14) i članka 26. Odluke o osnivanju Savjeta mladih Općine Krapinske Toplice (Službeni glasnik KZŽ br. 8/15) i Odluke Općinskog vijeća od 26.11.2015 , Odbor za izbor i imenovanja Općinskog vijeća Općine Krapinske Toplice o b j a v l j u j e

**P O N O V L J E N I**

**J A V N I P O Z I V**

**za isticanje kandidature za izbor članova**

**Savjeta mladih Općine Krapinske Toplice**

**I.**

Pokreće se ponovni postupak izbora članova Savjeta mladih Općine Krapinske Toplice.

Savjet mladih Općine Krapinske Toplice osniva se kao savjetodavno tijelo Općinskog vijeća Općine Krapinske Toplice koje promiče i zagovara prava, potrebe i interese mladih na području Općine Krapinske Toplice (dalje u tekstu: Općina).

**II.**

Savjet mladih Općine broji 5 članova, uključujući predsjednika i zamjenika predsjednika.

Svaki član Savjeta mladih ima svog zamjenika koji se temeljem kandidatura biraju istovremeno kad i članovi.

U Savjet mladih Općine mogu biti birane osobe s prebivalištem ili boravištem na području Općine, u dobi od 15 do 30 godina života.

Članove Savjeta mladih bira Općinsko vijeće Općine na vrijeme od tri godine.

**III.**

Kandidature za članove Savjeta mladih i njihove zamjenike ističu udruge koje su sukladno statutu ciljno i prema djelatnostima opredijeljene za rad s mladima i za mlade, učenička vijeća, studentski zborovi, pomladci političkih stranaka, sindikalnih i strukovnih organizacija u Republici Hrvatskoj i neformalne skupine mladih (skupina koja se sastoji od najmanje 20 mladih s prebivalištem ili boravištem na području Općine Krapinske Toplice).

**IV.**

Prijedlozi ovlaštenih predlagatelja podnose se u pisanom obliku na propisanim obrascima koji se objavljuju uz ovaj poziv na mrežnim stranicama Općine ( SMOKT 1-1; SMOKT 1-2; SMOKT 1-3, odnosno za neformalnu skupinu mladih SMOKT 2-1; SMOKT 2-2 i SMOKT 2-3-) ili se mogu podići u Jedinstvenom upravnom odjelu Općine, Antuna Mihanovića 3, Krapinske Toplice i obavezno sadrže slijedeće podatke:

* + naziv i adresu ovlaštenog predlagatelja,
  + podatke o kandidatu (ime i prezime, datum i godina rođenja, broj i mjesto izdavanja osobne iskaznice, adresa)
  + podatke o zamjeniku kandidata (ime i prezime, datum i godina rođenja, broj i mjesto izdavanja osobne iskaznice, adresa)
  + obrazloženje prijedloga.

Prijedlog mora biti potpisan od strane ovlaštene osobe predlagatelja i ovjeren pečatom, ukoliko ga predlagač ima.

Kada kandidaturu ističe neformalna skupina mladih, za pravovaljanost kandidature dužna je prikupiti najmanje 20 potpisa mladih na propisanom obrascu, a kandidaturu potpisuju prva tri po redu potpisnika.

Predlagatelj je dužan uz prijedlog priložiti:

* + dokumentaciju iz koje je vidljivo da kandidati ispunjavaju uvjet iz točke II. stavka 3. ovog javnog poziva ( presliku dokaza o prebivalištu ili boravištu na području Općine i presliku rodnog lista ili domovnice)
  + dokumentaciju iz koje je vidljivo da predlagatelj ispunjava uvjete iz točke III. ovog javnog poziva (preslika izvatka iz odgovarajućeg registra i sl.).

**V.**

Nepravovremene i nepotpune kandidature neće se razmatrati.

**VI.**

Prijedlozi ovlaštenih predlagatelja zajedno sa svim obrascima i dokumentacijom dostavljaju se na adresu: **Općina Krapinske Toplice, Odbor za izbor i imenovanja, Antuna Mihanovića 3, Krapinske Toplice** s naznakom „ Prijedlog kandidata za izbor članova Savjeta mladih Općine Krapinske Toplice“, **najkasnije do 05.05. 2016.g. (četvrtak) do 15.00 sati.**

**VII**

Odbor za izbor i imenovanja Općinskog vijeća Općine izvršiti će provjeru formalnih uvjeta prijavljenih kandidata i u roku od 15 dana od isteka roka za podnošenje prijava sastaviti izvješće o provjeri formalnih uvjeta i utvrditi popis važećih kandidatura.

Izvješće se dostavlja Općinskom vijeću Općine i objavljuje na mrežnim stranicama Općine.

**VIII.**

Općinskog vijeća Općine na svojoj prvoj sjednici nakon objave popisa važećih kandidatura, bira članove i zamjenike članova Savjeta mladih Općine. Rezultati izbora objavljuju se na mrežnim stranicama Općine.

**XIV.**

Sve dodatne obavijesti u svezi ovog javnog poziva mogu se dobiti u Jedinstvenom upravnom odjelu Općine, tel. 049 232 267.

Predsjednik Odbora za izbor i imenovanja:

Zlatko Horvat, dr.vet.med,v.r.